Garung  iku salah siji désa  ing Kacamatan Garung, Kabupatèn Wanasaba, Provinsi Jawa Tengah, Indonésia.

Kaanan 
Laladan iki kalebu laladan tetanen amarga ana ing pérénging Gunung Sumbing kang banget subur jalaran duwé lemah vulkanis lan suhu sing adhem. Kasil tetanèn saka laladan iki kaya ta janganan, palawija, lan tembako. Désa Garung wis kondhang ing ngendi-endi minangka désa sing duwé jalur kanggo munggah gunung Sumbing.

Pos Munggah Gunung 
Salah siji pos munggah Gunung Sumbing ana ing désa iki. Panggonané pos udakara 500 metèr saka dalan utama Wanasaba-Temanggung. Sarana kanggo para pendhaki wis cepak ing kéné kaya ta padusan, panggonan léséhan karo turu lan lerèné para pendhaki. Ing pos iki para pendhaki bisa pratélan dhisik sadurungé munggah gunung lan bisa nyepakaké apa-apa sing durung cumawis kaya panganan lan banyu amarga ing jalur pendhakian rada angèl lan ora ana sendang.

Rujukan

Uga delengen 
 Garung, Wanasaba
 Kabupatèn Wanasaba

Pranala njaba 
 Situs resmi Kabupatèn Wanasaba